作者:趙善慶
標題:雙調・落梅風太乙宮探梅
內容:冰花豔，水月魂，鬥詩壇醉翁筆陣。自南枝漏洩了湖上春，問東風幾番花信？江樓晚眺楓枯葉，柳瘦絲，夕陽閒畫闌十二。望晴空瑩然如片紙，一行雁一行愁字。秋晴秋聲定，微雨歇，透疏欞紙窗風裂。孤燈兒似知愁恨切，照離人半明半滅。暮春尋芳宴，拾翠遊，杏花寒禁菸時候。叫春山杜鵑何太愁，直啼得綠肥紅瘦。